Държавен вестник, бр. 81, 2025 г., стр. 15

БРОЙ  81	
Д Ъ Р Ж А В Е Н  В Е С Т Н И К 	
СТР.  15   
компенсиране по ал. 1, или в силно ограничен 
брой двойки държави, за които не се прилагат 
изисквания за компенсиране по ал. 1, може 
да подаде до главния директор на ГД ГВА 
аргументирано писмено искане данните на 
равнището на авиационния оператор да не 
бъдат публикувани, ако това ще навреди на 
неговите търговски интереси. 
(10) Главният директор на ГД ГВА уведомя­
ва Европейската комисия за случаите по ал. 9 
с искане тези данни да бъдат публикувани на 
по-високо ниво на обобщаване.“ 
§ 39. В чл. 50 се правят следните изменения: 
1. В ал. 1 думите „до 30 юни“ се заличават. 
2. Алинеи 2 и 3 се отменят.
§ 40. В глава четвърта се създава раздел 
VIа с чл. 51а – 51ж:
„Раздел VIa
Система за търговия с емисии от сградния 
сектор, сектора на автомобилния транспорт 
и допълнителните сектори
Чл. 51a. (1) Разпоредбите на този раздел 
се прилагат за емисиите, разрешителните 
за емисии на парникови газове, издаването 
и предаването на квоти, мониторинга, док­
ладването и верификацията по отношение 
на дейността на лицата, които освобождават 
горива за потребление в секторите по при­
ложение № 3. 
(2) Този раздел не се прилага за емисиите 
от дейности по приложение № 1 и приложе­
ние № 2. 
Чл. 51б. (1) Общото количество на квотите 
за емисии от сградния сектор, автомобилния 
транспорт и допълнителните сектори, издадено 
за целия Европейски съюз, намалява линейно 
всяка година от 2027 г., считано от 2024 г., 
и от 2028 г., считано от 2025 г. Линейният 
коефициент за намаление е 5,1 на сто след 
2024 г. и 5,38 на сто след 2025 г. с изключение 
на случаите на коригиране.
(2) Количеството на квотите по ал. 1 и 
техните корекции се определят с актове на 
Европейската комисия. 
Чл. 51в. (1) Квотите за емисии от дей­
ността по приложение № 3 с изключение на 
квотите, прехвърлени в резерва за пазарна 
стабилност по Решение (ЕС) 2015/1814, и на 
квотите, приходите от които са предназначени 
за Социалния фонд за климата по Регламент 
(ЕС) 2023/955 на Европейския парламент и 
на Съвета от 10 май 2023 г. за създаване на 
Социален фонд за климата и за изменение 
на Регламент (ЕС) 2021/1060 (OB, L 130/1 от 
16 май 2023 г.), наричан по-нататък „Регла­
мент (ЕС) 2023/955“, считано от 2027 г. се
продават на търг съгласно делегиран акт на 
Европейската комисия. 
(2) Делът на Република България от прихо­
дите от продажби на квоти на търг по ал. 1 е 
равен на референтните емисии на Република 
България по чл. 4, параграф 2 от Регламент 
(ЕС) 2018/842 за категориите източници на 
емисии по т. 2, букви „а“ – „в“ от приложе­
ние № 3 за средната стойност на емисиите за 
периода 2016 – 2018 г. 
Чл. 51г. (1) Дейността по приложение № 3 
се разрешава след издаване на разрешително 
за емисии на парникови газове.
(2) За издаване на разрешително за емисии 
на парникови газове лицата по чл. 51а, ал. 1 
подават заявление до изпълнителния дирек­
тор на ИАОС.
(3) Заявлението по ал. 2 включва описа­
ние на: 
1. доставчика на горива; 
2. вида на горивата, които се използват за 
изгаряне в секторите по приложение № 3, и 
начините на освобождаване на тези горива 
за потребление; 
3. крайната употреба на горивата, осво­
бодени за потребление за дейността по при­
ложение № 3; 
4. планираните мерки за мониторинг и 
докладване на емисиите в съответствие с ак­
тове за изпълнение на Европейската комисия. 
(4) Заявлението по ал. 2 включва и нетех­
ническо резюме на описанието по ал. 3. 
(5) Изпълнителният директор на ИАОС 
издава разрешително на лицата по чл. 51а, 
ал. 1 за емисии на парникови газове за дей­
ността по приложение № 3 при условията и 
по реда на наредбата по чл. 5, т. 1.
(6) Разрешителното за емисии на пар­
никови газове съдържа най-малко следната 
информация: 
1. име и адрес на доставчика на гори­
ва – физическо лице, съответно наименование, 
ЕИК/БУЛСТАТ номер, седалище и адрес на 
управление на доставчика на горива – юри­
дическо лице, както и други данни, посочени 
в НРТКЕПГ;
2. описание на начините, по които лицата 
по чл. 51а, ал. 1 освобождават горивата за 
потребление в секторите по приложение № 3; 
3. списък на горивата, които лицата по 
чл. 51а, ал. 1 освобождават за потребление в 
секторите по приложение № 3; 
4. план за мониторинг и изисквания за 
докладване съгласно актове за изпълнение 
на Европейската комисия; 
5. задължение за предаване в срок до 
31 май всяка година на квоти, издадени 
съгласно този раздел, равни на общото ко­